Държавен вестник, бр. 37, 2024 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  37
Отчетност, актуализация и изменения 
Програмата за инвестиции в отбраната 
е документ, който предвижда дългосрочно 
планиране на финансови ресурси по много 
на брой проекти. В рамките на времевия 
хоризонт до 2032 г. някои от допусканията, 
направени при нейното изготвяне, могат да 
бъдат променени поради обективни причини. 
Такива промени могат да настъпят както във 
финансовата рамка, така и в изискванията 
на НАТО към способностите, които са от-
четени към настоящия момент и именно на 
тяхната основа са дефинирани и посочените 
способности и проекти, които трябва да се 
изградят и развият до 2032 г. 
Допусканията при изработването на Прог­
рамата са от съществено значение, доколкото 
те са послужили за определяне на нейното 
съдържание както по отношение на самите 
проекти, така и по отношение на тяхното 
остойностяване. Поради това наличието на 
обективни обстоятелства, които биха могли 
по какъвто и да е начин да променят до-
пусканията, при които същата е изготвена, 
ще представлява по същество факт, който 
налага изменение в определени нейни части. 
Следва да се отчита, че при наличие на 
каквото и да е отклонение от обхвата или 
стойността на проекти, които прогнозно 
надхвърлят 100 млн. лв., евентуалните флук-
туации ще бъдат отразени в проектите за 
инвестиционни разходи, които Министерски-
ят съвет следва да представи на Народното 
събрание за одобрение на основание чл. 22, 
ал. 2, т. 11б от ЗОВСРБ. Както е посочено 
и по-долу в допусканията, стойностите на 
по-голямата част от проектите се явяват 
индикативни в контекста на това, че същите 
се предвижда да се реализират през един 
продължителен период от време до 2032 г. По 
подобен начин стоят и нещата с инфраструк-
турата, където цените също са индикативни и 
определени на база проектна документация. 
Също така само част от идентифицираните 
проекти са достигнали до такъв етап в раз-
витието си, в който са получени актуални 
данни за реалните стойности за придоби-
ване на съответното въоръжение, техника 
и/или оборудване. Дори и в случаите, в които 
такива данни са налице, с оглед времето, 
необходимо за реализиране на проектите, 
не може да се прогнозира със сигурност 
каква би била финалната предложена от 
изпълнителя стойност, въз основа на която 
ще се сключи договор, а в случай, че този 
етап е отдалечен във времето с повече от 
2 години, точно прогнозиране на пазарните 
и инфлационни механизми, определящи 
ценообразуването, не може да се направи. 
Гореизложените съображения важат и 
за проектите с по-ниска стойност, чиито 
разходи за реализация, съгласно законовите 
предвиждания, не подлежат на одобрение 
от Народното събрание. Поради това може 
обосновано да се очаква както икономия 
на средства по предвидени в Програмата 
проекти или части от тях, така и завиша-
ване на посочените стойности на други 
проекти по причини, които не могат да 
бъдат предвидени към настоящия момент. 
Такива причини могат да бъдат евентуални 
промени в средата на сигурност, промени в 
търсенето и предлагането на въоръжения и 
техника, извънредни инфлационни процеси, 
рецесия и т.н. 
Също така настъпването на евентуални 
промени в националното и съюзно плани-
ране на силите, както и такива в средата 
на сигурност, могат да доведат до обективна 
необходимост от извършването на промени 
(допълване и/или изменение) в дефинираните 
способности и/или проектите за постигането 
им, като отново се зачитат основополагащите 
критерии, въз основа на които е извършено 
първоначалното дефиниране на проектите. 
С оглед възможността за отразяване на 
подобни промени в обстоятелствата, при 
които Програмата е изготвена, се пред-
вижда извършване на ежегоден преглед на 
нейното изпълнение и включените в нея 
проекти. Прегледът за изпълнението следва 
да се извършва до 31 януари на съответната 
финансова година, включена в обхвата на 
Програмата, като получените резултати ще 
се отразяват в Доклада за състоянието на 
отбраната и Въоръжените сили, съгласно 
чл. 23 от ЗОВСРБ. На тази база Министер-
ският съвет ще внася в Народно събрание за 
одобрение проект за изменение на настоя­
щата Програма с оглед актуализирането є 
при промяна в Приложение № 1. 
4. ЦЕЛ 
Основната цел на Програмата е в рамките 
на един системен подход към превъоръжаване 
да се даде ход на ключовите направления за 
постигане на модерни, високотехнологични и 
оперативно съвместими със съюзниците ни 
въоръжени сили чрез формиране на единна 
интегрирана рамка на капиталовите разходи 
и основните дългосрочни направления за мо-
дернизация и/или превъоръжаване до 2032 г., 
както и на ред, предвидимост и прозрачност 
в разходването на капиталовите средства.
С одобрението на Програмата от Ми-
нистерски съвет и приемането є от Народ-
ното събрание на основание чл. 16, т. 7а от 
Закона за отбраната и въоръжените сили на 
Република България ще бъде зададена ця-
лостната интегрирана рамка за постигане на 
набелязаните цели, свързани с неотложното 
превъоръжаване на Българската армия.
5. ДОПУСКАНИЯ 
При разработването на Програмата за 
инвестиции в отбраната са отчетени следните 
основни допускания: